ILINK โชว์งบ Q2/58 กำไรพุ่ง 50% หลังรายได้จาก 3 ธุรกิจหลักเพิ่มขึ้น
ILINK โชว์งบ Q2/58 กำไรพุ่ง 50% หลังรายได้ 3 ธุรกิจหลักเพิ่มขึ้น โดยงบฯ Q2/58 กำไรสุทธิ 57.69 ล้านบาท เพิ่มขึ้น 50% จากปีก่อนที่มีกำไร 38.44 ล้านบาท ขณะที่ งวด 6 เดือนมีกำไร 168.51 ล้านบาท เพิ่มขึ้น 89% จากปีก่อนที่มีกำไร 89.23 ล้านบาท
11 ส.ค. 2558

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 57.69 ล้านบาท หรือมีกำไรสุทธิ 0.18 บาทต่อหุ้น เพิ่มขึ้น 50% จากช่วงเดียวกันของปีก่อนที่มีกำไรสุทธิ 38.44 ล้านบาท หรือมีกำไรสุทธิ 0.12 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 168.51 ล้านบาท หรือ 0.51 บาทต่อหุ้น เพิ่มขึ้น 89% จากช่วงเดียวกันของปีก่อนที่มีกำไรสุทธิ 89.23 ล้านบาท หรือ 0.27 บาทต่อหุ้น
โดยผลการดำเนินงวด 3 เดือนที่มีกำไรเพิ่มขึ้น เนื่องจากบริษัทมีรายได้จากธุรกิจจัดจำหน่ายสายสัญญาณ รายได้จากธุรกิจวิศวกรรม และธุรกิจเทเลคอมเพิ่มขึ้นจากช่วงเดียวกันปีก่อน
 